Yusif xan (şair)

Yusif xan (?-1625) — Şirvan bəylərbəyi, şair.

 Həyatı 
Yusif xan qulam qvardiyasından çıxan sahibmənsəblərdən idi. Qızılbaş olmasa da, Səfəvi sərkərdəsi təyin olunmuşdu. I Şah Abbas Səfəvinin hakimiyyəti dönəmində quşçu, mirşikar (ovçubaşı) vəzifələrinə təyin edilmişdi.

Yusif xan şahın nəzərində ucalmış, 1604-cü ildə Astrabad valisi, 1611-ci ildə Şirvan bəylərbəyi təyin edilmişdi.

Yusif xan 1625-ci ildə gürcü Mirav (Georgi Saakadze) tərəfindən Qaraçaqay xanla bərabər öldürüldü.

Yusif xan şair idi. Azərbaycan və fars dillərində incə təbli şeirlər yazırdı. O, Şirvanda yaşayarkən  sarayına bir çox şairlər cəlb etmişdi. Müşairələr təşkil edirdi. Özü vəziri Molla Həsən, Niyazi Ərəqi, Ərəşli Kəsbi və başqaları ilə deyişmişdi.

 Yaradıcılığı 

Şirvandan əgər nifrət edib olsan dur,
Məzuri-sənin ey mərdi-məanəd məzur.
Şirvan dediyin mətlə xurşidi-dirəd,
Xurşid şüaində olur şəbpərəx kur.

 Mənbə 
Ənvər Çingizoğlu, Qulam qvardiyasından seçkinlər, "Soy" dərgisi, 3 (35), 2010.

 Həmçinin bax 
Şirvan bəylərbəyliyi
I Şah Abbas Səfəvi

 İstinadlar 

Kateqoriya:Sərkərdələr
Kateqoriya:Azərbaycan şairləri
Kateqoriya:XVII əsr şairləri
Kateqoriya:Fars dilində yazan Azərbaycan şairləri
Kateqoriya:Səfəvi sərkərdələri
Kateqoriya:Qulamlar
Kateqoriya:Səfəvi bəylərbəyləri
Kateqoriya:Şirvan bəylərbəyiləri